FBI
Federalni istražni biro (engleski: Federal Bureau of Investigation), poznatiji po akronimu FBI, jest domaća obavještajno-sigurnosna služba Sjedinjenih Američkih Država i glavna federalna agencija za provođenje zakona. Djelujući pod jurisdikcijom Ministarstva pravde Sjedinjenih Amerilkih Država, FBI je također član američke obavještajne zajednice i podnosi izvještaje i državnom aadvokatu i direktoru nacionalne obavještajne službe. Vodeća američka organizacija za borbu protiv terorizma, kontraobavještajnih poslova i kriminalističkih istraga, FBI je nadležan za kršenje više od 200 kategorija saveznih zločina. Iako su mnoge funkcije FBI-ja jedinstvene, njegove aktivnosti na podršci nacionalnoj sigurnosti usporedive su s onima britanskog MI5 i ruskog FSB-a. Za razliku od Centralne obavještajne agencije (CIA), koja nema ovlasti za provođenje zakona i usredotočena je na prikupljanje obavještajnih podataka u inozemstvu, FBI je prije svega domaća agencija, koja održava 56 terenskih ureda u većim gradovima diljem AD-a i više od 400 rezidencijalnih agencija u manjim gradovima i područja širom zemlje. U terenskoj kancelariji FBI-a, viši službenik FBI istovremeno služi kao predstavnik direktora nacionalne obavještajne službe. Uprkos svom domaćem fokusu, FBI također održava značajan međunarodni trag, djelujući sa 60 ureda pravnog atašea (LEGAT) i 15 podružnica u američkim ambasadama i konzulatima širom svijeta. Ovi strani uredi postoje prvenstveno u svrhu koordinacije sa stranim sigurnosnim službama i obično ne vode jednostrane operacije u zemljama domaćinima. FBI ponekad može i da obavlja tajne aktivnosti u inozemstvu, baš kao što CIA ima ograničenu domaću funkciju; ove aktivnosti uglavnom zahtijevaju koordinaciju među vladinim agencijama. FBI je osnovan 1908. godine kao Biro za istrage, ukratko BOI ili BI. Ime mu je promijenjeno u Federalni istražni biro (FBI) 1935. godine. Sjedište FBI-a je zgrada J. Edgara Hoovera, smještena u Washingtonu, D.C.